stanford-oval/wikipedia huggingface dataset:
Washington Shirley

Washington Shirley (1722–1778) oli englantilainen amiraali ja tähtitieteen harrastaja. Hän oli viides Ferrersin jaarli.
Shirley liittyi laivastoon jo nuorena. Hänet ylennettiin luutnantiksi 1741, yliluutnantiksi tammikuussa 1746 ja kapteeniksi huhtikuussa 1756. Hän kohosi vuonna 1746 Fox-nimisen fregatin päälliköksi ja nousi siitä vuosien varrella yhä isompien alusten kapteeniksi, joissa oli 50 tykin alustaan. Marraskuussa 1759 Shirleyn komentama alus osallistui seitsenvuotisen sodan Quiberoninlahden meritaisteluun, jossa Englanti voitti Ranskan. Kun hänen veljensä, neljäs Ferrersin jaarli, menehtyi vuonna 1760, Washington Shirley hylkäsi laivastouran ja otti veljensä paikan ylähuoneessa. Vuonna 1761 hänet valittiin Royal Societyn jäseneksi hänen Venuksen ohituksesta tekemiensä havaintojen ansiosta.
Shirley oli kiinnostunut tähtitieteestä ja hänellä oli oma telluurio. Shirley osti Joseph Wrightin maalauksen Filosofi luennoi telluuriosta, ja on arveltu, että maalauksen oikeassa laidassa olevat henkilöt saattavat olla Shirley ja hänen veljenpoikansa.
Teos on nykyisin Derbyn kaupunginmuseossa.
Yang Aihua

| Mitalit> Maa:   Kiina.Naisten uinti.MM-kilpailut (pitkä rata)  | Mitalit> Maa:   Kiina.Naisten uinti.MM-kilpailut (pitkä rata)  | Mitalit> Maa:   Kiina.Naisten uinti.MM-kilpailut (pitkä rata)  | Maa:   Kiina> Naisten uinti. |
| --- | --- | --- | --- |
|  Kultaa | Rooma 1994 | 400 m vapaauinti |  |
|  Kultaa | Rooma 1994 | 4×200 m vapaauinti |  |
Yang Aihua (s. 1977) on kiinalainen uinnin maailmanmestari.
Yang voitti Rooman MM-kilpailuissa 1994 kultaa 400 metrin vapaauinnissa ajalla 4.09,64 sekä ui toisen osuuden kultaa voittaneessa Kiinan 4 × 200 metrin vapaauintiviestijoukkueessa.
Yang jäi dopingtestissä kiinni testosteronin käytöstä syksyllä 1994 ja sai kahden vuoden kilpailukiellon.
Yang Jiechi

Yang vuonna 2020
Yang Jiechi (kiin. 杨洁篪, s. toukokuussa 1950, Shanghai) on eläköitynyt kiinalainen poliitikko, joka oli Kiinan kansantasavallan ulkoministeri vuosina 2007–2013. Yang oli kommunistisen puolueen ulkoasiainkomitean puhemies 2013–2022. Hän oli myös kommunistisen puolueen politbyroon jäsen 2017–2022. Yang oli aiemmin Kiinan Yhdysvaltain-lähettiläs ja profiloitui urallaan Yhdysvaltojen asiantuntijana.
Yang on opiskellut Bathin yliopistossa ja London School of Economicsissa 1973–1975 ja puhuu sujuvaa englantia. Hän työskenteli 1980–1990-luvulla Kiinan Washingtonin suurlähetystössä ja hänet nimitettiin Li Zhaoxingin seuraajana suurlähettilääksi 2001. Yangin sanotaan ystävystyneen Yhdysvaltain entisen presidentin George H.W. Bushin kanssa tämän Tiibetin-matkan aikana vuonna 1977. Yang pyrki purkamaan kahdenvälisiä jännitteitä Kiinan Washingtonin-suurlähettiläänä George W. Bushin ensimmäisen kauden aikana. Jiechi neuvotteli amerikkalaisten kanssa mm. Hainanin vakoilukonetapauksen aikana 2001.
Vuonna 2005 hän palasi Kiinaan silloisen ulkoministeri Li Zhaoxingin avustajaksi. Yang nimitettiin Lin seuraajaksi vuonna 2007. Yang oli kommunistisen puolueen 16. keskuskomitean jäsen. Keskuskomitean ulkoasioiden komission sihteerinä ja ulkoasioista vastaavana valtioneuvoksena Yangia pidettiin vuonna 2020 pääsihteeri Xi Jinpingin jälkeen maan keskeisimpänä ulkopolitiikan johtajana.
Yang eläköityi vuonna 2022 Kiinan kommunistisen puolueen 20. puoluekongressin myötä.
Yang Huiyan

| Yang Huiyan> Henkilötiedot |
| --- | --- |
Syntynyt: 1981 (ikä 42–43) Shunde, Guangdong, Kiina
Muut tiedot
Omaisuus:  21,9 miljardia dollaria (3/2018)
Yang Huiyan (s. syyskuu 1981) on kiinalainen yritysjohtaja, perijätär ja miljardööri. Hän peri 23-vuotiaana (vanhemman veljensä kuoltua) vuonna 2005 isältään Yeung Kwok Keungilta (Yang Guoqiang) suuren osan tämän yhdessä liikekumppaninsa kanssa vuonna 1992 perustamasta kiinalaisesta kiinteistösijoitusyhtiö Country Garden Holdingsista. Vuonna 2006 Yang lunasti muiden perustajaomistajien osakkeet. Vuonna 2007 yhtiö listattiin pörssiin. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 21,9 miljardia dollaria. Tällöin yhtiöstä 57 prosenttia oli Yangin omistuksessa. Hän sijoittui varallisuudellaan  Forbesin miljardöölistan sijalle 43 ja oli Aasian rikkaimpana naisena naismiljardöörien sijalla 5 maailmanlaajuisesti.
Hänen nuorempi sisarensa Ziyang istuu myös Country Gardenin hallituksessa. Yang on lisäksi puheenjohtajana vuonna 2007 New Yorkin pörssiin listatussa kiinalaisessa Bright Scholar Education Holdings -yhtiössä.
Hän on naimisissa. Hän suoritti alemman korkeakoulututkinnon (B.A.) Ohion osavaltionyliopistossa.
Käännös suomeksi
Xiaogan

| Xiaogan (孝感市, Xiàogăn Shì) |
| --- | --- |
 Xiaoganin sijainti Hebein maakunnassa.
 Xiaogan
 Koordinaatit: 30.930°N, 113.913°E 
Valtio:  Kiina
Maakunta:  Hubei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 941 km²
Väkiluku (2010):  4 814 542
Aikavyöhyke:  UTC+8
Suuntanumero(t):  +86 (0)712
 
 www.xiaogan.gov.cn 
 Kaupungintalo: 71 Chengzhan Road, Xiaonanin piiri 
Infobox OKVirheellinen NIMI-arvo: 
Xiaogan (kiin. 孝感市, pinyin: Xiàogăn Shì) on prefektuuritason kaupunki Hubein maakunnan pohjoisosassa Kiinassa. Kaupunki sijaitsee linnuntietä runsas 50 kilometriä maakunnan pääkaupunki Wuhanista luoteeseen. Xiaoganin väkiluku on 4,815 miljoonaa (2010) ja pinta-ala 8 941 neliökilometriä.
Kaupungin naapureina ovat etelässä maakunnan alainen Wuhanin kaupunki, lounaassa Xiantaon ja  Tianmenin aliprefektuurit. Lännessä Xiaoganin kaupunkia rajaavat Jingmenin, pohjoisessa Suizhoun ja Xinyangin, sekä idässä Huanggangin  prefektuuritason kaupungit.
Piirikuntatasolla kaupunki jakautuu seuraavasti (2010):
| --- | --- |
 Kaupunkipiirit (1) Xiaonan (孝南区), 908 266 Piirikuntatason kaupungit (3) Anlu (安陆市), 568 590  Hanchuan (汉川市), 1 015 507  Yingcheng (应城市), 593 812 :  Piirikunnat (3) Dawu (大悟县), 614 902  Xiaochang (孝昌县), 588 666  Yunmeng (云梦县), 524 799 
Xiaogan tunnettiin Kiinan historiassa aiemmin nimellä Danyang; nykynimensä kaupunki sai vuonna 924 jaa.
Xiaoganin kaupunkia.
Aiheesta muualla

Kuvia tai muita tiedostoja aiheesta Xiaogan Wikimedia Commonsissa
Xiaogan City Information (erityisesti talouspainotus) (englanniksi) (chinaknowledge.com)
China Postal code Hubei Province (prefektuuri ja piirikuntataso) (englanniksi) (youbianku.com)
Ystävä – Friend

| Ystävä - Friend> 친구 Chin'gu |
| --- | --- |

Ohjaaja:  Kwak Kyung-taek
Käsikirjoittaja:  Kwak Kyung-Taek
Tuottaja:  Myeong-hong Seok
Säveltäjä:   Choi Man-shik  Sun-shik Choi 
Kuvaaja:  Ki-seok Hwang
Leikkaaja:  Gok-ji Park
Pääosat:   Yu Oh-sung  Jang Dong-gun  Seo Tae-wha  Jung Wo-hyun  Kim Bo-kyeong 
Valmistustiedot
Valmistusmaa:  Etelä-Korea
Tuotantoyhtiö:   Cineline 2  Cowell Investment Capital Co. Ltd.  JR Pictures  Korea Pictures  Simmani  Zemiro 
Levittäjä:  Netflix
Ensi-ilta:  2001
Kesto:  118 min
Alkuperäiskieli:  korea
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Ystävä - Friend (hangul: 친구; hanja: 親舊; uudistettu latinisaatio: Chin'gu) on vuonna 2001 ensi-iltansa saanut Kwak Kyung-taekin ohjaama elokuva.
Wallis ja Futunan lippu

Lipun standardiversio.
Lipun eräs versio.
Wallis ja Futunan lippu on Ranskan merentakaisen alueen, Wallis ja Futunasaarten epävirallinen lippu. Lipusta on useita eri versioita. Saarten virallinen lippu on Ranskan lippu.
Lipussa on punaisessa kentässä valkoinen neliö, joka on jaettu punaisella vinoristillä neljään yhtä suureen osaan. Osat symboloivat Wallis ja Futunasaarten kolmea alkuperäistä kuningasta sekä Ranskan hallintoa. Lipun tangonpuoleisessa yläkulmassa on Ranskan lippu, jota ympäröi valkoinen ohut reunus.
Aiheesta muualla

Flags of the World: Wallis and Futuna (France) (englanniksi)
Oseanian liput
Amerikan Samoa
Australia
Cookinsaaret
Fidži
Guam
Havaiji
Kiribati
Marshallinsaaret
Mikronesia
Nauru
Niue
Norfolkinsaari
Palau
Papua-Uusi-Guinea
Pitcairn
Pohjois-Mariaanit
Ranskan Polynesia
Salomonsaaret
Samoa
Tokelau
Tonga
Tuvalu
Uusi-Kaledonia
Uusi-Seelanti
Vanuatu
Wallis ja Futuna
Yhteisyritys

Yhteisyritys on yritys, jonka esimerkiksi emoyritys omistaa tasaosuuksin (esimerkiksi puoliksi) yhdessä jonkin yrityskonserniin kuulumattoman toisen yrityksen tai muun tahon kanssa. Myös omistajien äänivalta jakautuu vastaavasti tasan kahden tai useamman omistajatahon kesken. Omistajat tavallisesti ohjaavat yrityksen päätöksentekoa niin, ettei millään taholla ole yksin määräämisvaltaa yhteisyrityksessä.
Women’s Professional Soccer

| Women’s Professional Soccer |
| --- | --- |
 Sarjan tunnus
Laji:  jalkapallo
Maa(t):  Yhdysvallat
Perustettu:  2009
Lopetettu:  2011
Eniten mestaruuksia:  FC Gold Pride, Sky Blue FC, Western New York Flash (1)
Sarjataso:  1
Women’s Professional Soccer (WPS) oli vuosina 2009-2011 Yhdysvalloissa pelattu naisten jalkapalloliiga ja maan korkein sarjataso. WPS perustettiin 2007 korvaamaan kauden 2003 jälkeen lakkautettu Women’s United Soccer Association (WUSA). Liigan ensimmäinen kausi pelattiin vuonna 2009.
Kahdella ensimmäisellä kaudella liigassa pelasi seitsemän joukkuetta ja viimeisenä vuonna kuusi. 2012 oli tarkoitus pelata viiden joukkueen voimin, mutta tammikuussa liiga ilmoitti kauden peruuntumisesta. Syynä olivat ristiriidat ja oikeudenkäynnit magicJack seuran omistajan kanssa. Toukokuussa 2012 WPS ilmoitti toimintansa loppuvan kokonaan.
Joukkueet

| Joukkue | Kaupunki | Stadion | Kaudet |
| --- | --- | --- | --- |
| Atlanta Beat | Kennesaw, Georgia | KSU Soccer Stadium | 2010-2011 |
| Boston Breakers | Boston, Massachusetts | Harvard Stadium | 2009-2011 |
| Chicago Red Stars | Lisle, Illinois | Benedictine University Sport Complex | 2009-2010 |
| FC Gold Pride | Santa Clara, Kalifornia | Pioneer Stadium | 2009-2010 |
| Philadelphia Independence | Chester, Pennsylvania | Leslie C. Quick Jr. Stadium | 2010-2011 |
| Los Angeles Sol | Los Angeles, Kalifornia | The Home Depot Center | 2009 |
| magicJack | Boca Raton, Florida | FAU Soccer Stadium | 2011 |
| Sky Blue FC | Piscataway, New Jersey | Yurcak Field | 2009-2011 |
| Saint Louis Athletica | Fenton, Missouri | Anheuser-Busch Soccer Park | 2009-2010 |
| Washington Freedom | Germantown, Maryland | Maryland SoccerPlex, RFK Stadium | 2009-2010 |
| Western New York Flash | Rochester, New York | Sahlen’s Stadium | 2011 |
Loppuottelut

| Kausi | Kotijoukkue | Tulos | Vierasjoukkue | Yleisöä |
| --- | --- | --- | --- | --- |
| 2009 | Los Angeles Sol | 0-1 | Sky Blue FC | 7 218 |
| 2010 | FC Gold Pride | 4-0 | Philadelphia Independence | 5 228 |
| 2011 | Western New York Flash | 5-4 rpk (1-1) | Philadelphia Independence | 10 461 |
Vääpeli Mynkhausen

| Vääpeli Mynkhausen |
| --- | --- |
 Elokuvan juliste.
Ohjaaja:  Aarne Laine
Käsikirjoittaja:  Topias
Perustuu:  Topiaksen näytelmään Vääpeli Mynkhausen (1955)
Tuottaja:  T. J. Särkkä
Säveltäjä:  Harry Bergström
Kuvaaja:  Olavi Tuomi
Leikkaaja:  Armas Vallasvuo
Lavastaja:  Aarre Koivisto
Pääosat:  Reino Valkama Kullervo Kalske Elsa Turakainen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1957
Kesto:  73 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Vääpeli Mynkhausen on Aarne Laineen ohjaama suomalainen elokuva vuodelta 1957. Elokuvan juoni perustuu Topiaksen näytelmään vuodelta 1955.
Arviot

Aikalaisarvioiden ryöppy oli lähes järjestään kielteinen. Myöhemmässä arviossa todetaan, että täysi-ikäiset heittäytyvät siinä pojankoltiaisiksi. Sitä pidetään sotilasfarssin halpana muunnelmana mutta ymmärretään jossain määrin. Vaikka se on hyvin lapsellinen, siinä on kuitenkin menevä rytmi.
Juoni

Professori Visaoksan (Eero Roine) perheessä on komento siirtynyt työtään alati tekevältä isältä äidille (Martta Kontula), tyttärelle ja kolmelle pojalle, joista kaksi (Reiska, jota näyttelee Vili Auvinen, ja Masa, jota näyttelee Rauno Kuosmanen) on kuritonta. Vanhin poika Pekka (Matti Kuusla) opiskelee. Ulla-sisaren (Sirkka-Liisa Wilén) aika menee seurusteluun diplomaatiksi aikovan Herbertin (Tarmo Manni) kanssa.
Professori lähtee työmatkalle, ja hän patistaa poikkeuksellisesti perheensä kenraali-veljensä (Toppo Lehto) maatilalle, joka hänkään ei saa perhettä toimimaan. Vasta vanha asetoveri, vääpeli Ryynänen (Reino Valkama) saa pojat kiinnostumaan kalastuksesta, työnteosta, opiskelusta. Hän käyttää täkynä kertomuksia omasta ja kenraalin sankaruudesta. Juttujen takia vääpeliä kutsutaan kuulun saksalaisen seikkailijan paroni von Münchhausenin mukaan vääpeli Mynkhauseniksi.
Emännöitsijä Maalin (Elsa Turakainen) on rakastunut kenraaliin. Vääpeli kosiskelee emännöitsijää itse sen verran, että piintynyt vanhapoikakenraali lopulta kosii Maalinia. Ullakin huomaa miehisen luutnantti Jussi Kehän (Kullervo Kalske) olevan parempi valinta kuin luihu ja omituinen diplomaatinalku.
Näyttelijät

| 0 | 1 | 2 |
| --- | --- | --- |
|  Reino Valkama  | … |  vääpeli evp. Nikanor Ryynänen   |
|  Sirkka-Liisa Wilén  | … |  Ulla Visaoksa   |
|  Elsa Turakainen  | … |  neiti Maalin, taloudenhoitaja   |
|  Toivo Lehto  | … |  kenraalimajuri evp. Vilho "Ville" Visaoksa   |
|  Vili Auvinen  | … |  Reino "Reiska" Visaoksa   |
|  Rauno Kuosmanen  | … |  Matti Visaoksa   |
|  Matti Kuusla  | … |  Pekka Visaoksa   |
|  Kullervo Kalske  | … |  luutnantti Jussi Kehä   |
|  Tarmo Manni  | … |  ylioppilas Herbert Virtainvirta   |
|  Martta Kontula  | … |  Helena Visaoksa   |
|  Eero Roine  | … |  professori Henrik Visaoksa   |
|  Hannes Veivo  | … |  Kusti, talonmies   |
|  Irja Kuusla  | … |  talonmiehen vaimo   |
Washington Senators (1891–1899)

| Washington Senators |
| --- | --- |

Perustettu:  1891
Entiset nimet:  Washington Statesmen (1891)
Kotiareena:  Boundary Field
Paikkakunta:  Washington
Lajit:  baseball
Washington Senators oli Yhdysvaltain pääkaupungissa Washingtonissa 1890-luvulla toiminut baseballjoukkue, joka tunnettiin myös nimillä Washington Statesmen ja Washington Nationals.
Joukkue aloitti vuonna 1891 American Association -liigassa nimellä Washington Statesmen. Kun AA heti tämän kauden jälkeen lakkautettiin, joukkue siirtyi National Leagueen ja otti nimekseen Senators. Vuonna 1899 NL supisti joukkuemääränsä kahdestatoista kahdeksaan ja poistettavien joukkoon kuului myös Senators.
Senatorsin menestys ei koko aikana ollut kaksinen, sen voittosuhde kaiken kaikkiaan oli 0,366. Joukkueen tunnetuimmat pelaajat olivat Deacon McGuire ja Baseball Hall of Fameen myöhemmin valittu Jim O'Rourke.
Vuoden tauon jälkeen Senators palasi, mutta kyseessä ei enää ollut sama joukkue. Toinen Senators jätti Washingtonin vuonna 1960 ottaen nimen Minnesota Twins, mutta sen paikan otti välittömästi uusi samanniminen joukkue, joka puolestaan muutti kaupungista 1971. Tämä joukkue tunnetaan nykyisin nimellä Texas Rangers. Major League Baseball palasi pääkaupunkiin, kun Montreal Expos siirtyi sinne vuonna 2005 ja otti käyttöönsä nimen Washington Nationals.
Aiheesta muualla

Washington Senators: Team History & Encyclopedia Baseball-reference.com. (englanniksi)
Women’s Prize for Fiction

Women’s Prize for Fiction (jaettu myös nimillä Orange Prize for Fiction (1996–2006 ja 2009–2012), Orange Broadband Prize for Fiction (2007–2008) ja Baileys Women’s Prize for Fiction (2014–2017)) on vuodesta 1996 jaettu merkittävä brittiläinen kirjallisuuspalkinto. Se myönnetään vuosittain englanniksi kirjoittavalle naiselle parhaasta edellisvuonna Britanniasta julkaistusta romaanista. Vuonna 2022 palkinnon arvo oli 30 000 puntaa.
Palkinto luotiin vuonna 1995 kun kiinnitettiin huomiota siihen, etteivät naiskirjailijat olleet kovin edustettuina merkittävien kirjallisuuspalkintojen saajien joukossa.
Voittajat

| Vuosi | Nimi | Alkuteos | Suomennos | Maa |
| --- | --- | --- | --- | --- |
| 1996 | Helen Dunmore | A Spell of Winter |  |  Britannia |
| 1997 | Anne Michaels | Fugitive Pieces | Kivenkantajat |  Kanada |
| 1998 | Carol Shields | Larry’s Party | Larryn juhlat |  Kanada/ Yhdysvallat |
| 1999 | Suzanne Berne | A Crime in the Neighborhood |  |  Yhdysvallat |
| 2000 | Linda Grant | When I Lived in Modern Times |  |  Britannia |
| 2001 | Kate Grenville | The Idea of Perfection |  |  Australia |
| 2002 | Ann Patchett | Bel Canto |  |  Yhdysvallat |
| 2003 | Valerie Martin | Property |  |  Yhdysvallat |
| 2004 | Andrea Levy | Small Island |  |  Britannia |
| 2005 | Lionel Shriver | We Need to Talk about Kevin | Poikani Kevin |  Yhdysvallat |
| 2006 | Zadie Smith | On Beauty | Kauneudesta |  Britannia |
| 2007 | Chimamanda Ngozi Adichie | Half of a Yellow Sun | Puolikas keltaista aurinkoa |  Nigeria |
| 2008 | Rose Tremain | The Road Home |  |  Britannia |
| 2009 | Marilynne Robinson | Home | Kotiin |  Yhdysvallat |
| 2010 | Barbara Kingsolver | The Lacuna |  |  Yhdysvallat |
| 2011 | Téa Obreht | The Tiger’s Wife | Tiikerin vaimo |  Yhdysvallat |
| 2012 | Madeline Miller | The Song of Achilles | Akhilleen laulu |  Yhdysvallat |
| 2013 | A. M. Holmes | We May Be Forgiven |  |  Yhdysvallat |
| 2014 | Eimear McBride | A Girl Is a Half-formed thing |  |  Irlanti/ Yhdistynyt kuningaskunta |
| 2015 | Ali Smith | How to Be Both |  |  Skotlanti |
| 2016 | Lisa McInerney | The Glorious Heresies |  |  Irlanti |
| 2017 | Naomi Alderman | The Power | Voima |  Yhdistynyt kuningaskunta |
| 2018 | Kamila Shamsie | Home Fire | Joka veljeään vihaa |  Yhdistynyt kuningaskunta/ Pakistan |
| 2019 | Tayari Jones | An American Marriage |  |  Yhdysvallat |
| 2020 | Maggie O'Farrell | Hamnet | Hamnet |  Irlanti |
| 2021 | Susanna Clarke | Piranesi | Piranesi |  Yhdistynyt kuningaskunta |
| 2022 | Ruth Ozeki | The Book of Form and Emptiness |  |  Yhdysvallat/ Kanada |
| 20230 | Barbara Kingsolver | Demon Copperhead |  |  Yhdysvallat |
Aiheesta muualla

Palkinnon viralliset sivut (englanniksi)
Zunbil

| Zunbil > 600-luku–865 |
| --- | --- |
Valtiomuoto:  monarkia
Uskonnot:  paikallinen Zun-usko
Edeltäjä:  Sasanideistä itsenäistyneet turkinsukuiset heimoalueet
Seuraaja:  Saffaridit
Zunbil oli valtakunta ja hallitsijasuku nykyisen Länsi-Afganistanin alueella. Zunbil hallitsijat vastustivat islamin leviämistä alueelle vuosisatojen ajan, kunnes he päätyivät lopulta saffaridien kukistamaksi vuonna 865.
Zunbil-hallitsijoiden taustaa ei tunneta varmasti. On mahdollista että he polveutuivat hefthaliiteista tai mahdollisesti vielä heitä vanhemmista kansoista. Nimi Zunbil on johdettu Zun tai Zhun-nimisestä jumaluudesta, jota palvottiin aikanaan nykyisen Länsi-Afganistanin alueella.
Vuoristokansat lienevät irrottautuneet sasanidien vallasta näiden Bysantin valtakunnan vastaisten sotien aikana. Lopulta sasanidit kukistuivat islaminuskoisten arabien hyökkäyksissä. Maantieteeltään helposti saavutettavissa olleet alueet, kuten Sistan, Khorasan ja Tokharia valloitettiin 600-luvun loppupuolella, mutta arabit eivät olleet kiinnostuneita valtamaan Hindukušin vuoristoalueita. Heidän sotaretkensä vuorille rajoittuivat lähinnä ryöstöretkiin. Zunbil-hallitsijat hallitsivat Zamendawarin nimellä tunnetusta keskuksestaan käsin. Arabikronikoitsijoiden tarinoiden mukaan varhainen muslimiarmeija eteni aina Zamendawariin saakka, jossa he vahingoittivat "Zunin vuorella" sijainneen pakanallisen pyhätön epäjumalankuvia osoittaakseen niiden olevan elottomia esineitä. Syvemmälle vuoristoon he eivät kuitenkaan edennet ja Zunbil säästyi islamin leviämiseltä vielä sukupolvien ajan.
860-luvun alussa nykyisen Iranin ja Afganistanin rajaseudun Sistanin alueella sai alkunsa saffaridien hallitsijasuku, joka sai nimensä perustajansa Ja'qub ibn al-Laith al-Saffarin mukaan. Zunbil-valtakunnan  hallitsijat sekaantuivat lähialueensa politiikkaan ja he olivat tarjonneet turvapaikan eräälle Ibn al-Laithin poliittiselle vastustajalle. Ibn al-Laith hyökkäsi heitä vastaan ja vuonna 865 nykyisen Kandaharin alueella käytiin taistelu, jossa Zunbil-hallitsija sai surmansa ja hänen armeijansa tuhottiin. Nykyisen Afganistanin ydinalueet päätyivät nyt muslimien käsiin Ibn al-Laithin jahdatessa pakenevia Zunbil-ylimyksiä Ghaznin kautta Bamejaniin ja Kabuliin saakka.
Viidakkoveitsi

Nykyaikainen viidakkoveitsi
Viidakkoveitsi eli machete on hyvin iso veitsi, jota käytetään lähinnä trooppisilla alueilla. Se on yleensä noin 50–60 senttimetriä pitkä ja terä on alle kolme millimetriä paksu. Machetea käytetään sokeriruo’on katkomiseen sadonkorjuussa ja tiellä olevan kasvillisuuden leikkaamiseen kuljettaessa viidakon läpi. Machetea voidaan käyttää myös aseena, ja siitä on useita erilaisia variaatioita riippuen käyttötarkoituksesta, kulttuurista sekä valmistajan sosiaalisesta asemasta.
Nykyaikainen machete on hyvin samanlainen kuin keskiajan falchion (miekan variaatio, jossa terä levenee kohti kärkeä), mutta erona on tyypillisesti koko käden suojaavan väistimen osittaisuus tai puuttuminen. Toisaalta joihinkin käyttötarkoituksiin rakennetut machetet tarjoavat isomman väistimen työskentelyn turvallisuuden parantamiseksi.
Käyttö > Kasvillisuuden raivaaminen

Machete on trooppisen tai subtrooppisen ilmaston alueilla usein käytetty raivain, jolla voidaan poistaa tai katkaista kasvustoa maataloudessa kuten sokeriruokoviljelmillä. Lisäksi Väli-Amerikan alueella machetea käytetään yleisesti kirveen tavoin puun halkomiseen tai muuhun karkeaan pilkkomistyöhön. Dominikaanisessa tasavallassa machetea käytetään yleisesti kookospähkinöiden avaamiseen sekä ruohikon leikkaamiseen.
Käyttö > Aseena

Machete on usein yleisessä käytössä oleva yleistyökalu käyttöalueillaan kuten yleisveitsi eurooppalaisissa kulttuureissa. Yleisyytensä takia se on myös yleinen ase erilaisissa kahakoissa sekä konflikteissa. Machete voidaan luokitella yksinkertaiseksi miekaksi, koska sen käyttäminen taistelussa muistuttaa miekkailua lyömämiekalla.
Machete on edullinen ja helppo sekä nopea valmistaa. Tästä syystä machete oli Interahamwe-miliisin pääsääntöinen ase Ruandan kansanmurhan aikana, sekä Haitin Tonton Macoute -joukkojen pääsääntöinen ase sekä työkalu. Machete oli yksi yleisimpiä aseita Kuuban itsenäisyystaisteluissa. Carlos Manuel de Céspedesen vapauttamat orjat suostuivat taistelemaan Espanjaa vastaan käyttäen ainoastaan macheteja, joiden kanssa he työskentelivät La De Majaguan sokeriruokoplantaaseilla. Filippiinien viidakoissa toisessa maailmansodassa samantyyppinen boloveitsi oli mukana useassa kohtaamisessa keisarillisen Japanin armeijan joukkoja vastaan. Tämän historiallisen taustan seurauksena machetesta on tullut yleinen ase filippiiniläisten taistelulajien eli kalin, arnisen, sekä eskriman harjoittajien keskuudessa, ja se on valittu maan armeijan sotilasveitseksi. Hongkongissa machetea käytetään triadien suosimana aseena.
Macheten käytölle on luotu useita erillissanoja kuvaamaan sen käyttöä. Esimerkiksi jotkin trooppisen vyöhykkeen maat käyttävät omaa sanaa macheten iskulle; espanjassa se on machetazo, jota käytetään myös englannissa joskus lainasanana. Trinidadin ja Tobagon alueella kutsutaan terän lappealla puolella lyöntiä termillä planass. Vaikka machete tunnetaan tällä sekä muulla Länsi-Intian alueelle nimellä ”cutlass”, on machete kuitenkin pääasiassa maatalouteen tarkoitettu työkalu ja vasta toissijaisesti ase, erottaen sen oikeasta cutlass-miekasta. Machete on toiminut suurimmassa osassa Dominikaanisen tasavallan itsenäisyystaisteluiden pääaseena. Vapaustaistelijoiden keskuudessa kehittyi alueella tunnettu taisteluhuuto ”Machete, carajo!” (Machete, piru vieköön!) jonka keksijänä väitetään olleen kenraali Gregorio Luperón. Tätä huutoa käytetään edelleen useissa sotilasyksiköissä maan modernin armeijan keskuudessa. Esimerkiksi Los Cazadores tai Constanza laakson metsästäjien keskuudessa machete on joukkojen symboli sekä yksi työkaluista. Machetea kutsutaan joskus ”vesimeloniveitseksi” Etelä-Afrikassa.